9.   בקשה למתן צו הרחקה
בבית-הדין הרבני האיזורי

ב_________                                                                                                  תיק מס'_________
בעניין:

____________ ת"ז ___________




על-ידי בא-כוחה עורך-דין __________



מרח' _________  עיר __________




טל' _________  פקס' __________

("המבקשת")




נ ג ד




____________  ת"ז ___________



מרח' _________  עיר ___________




טל' _________  פקס' ___________

("המשיב")

בקשה למתן צו הרחקה

(במעמד צד אחד)

כב' בית-הדין מתבקש בזאת להורות במעמד צד אחד על הרחקתו של המשיב מהמבקשת, מדירת המגורים בה מתגוררת המבקשת שפרטיה להלן, ברדיוס של _______ מ' מהמבקשת ומהדירה.

פרטי הדירה: הדירה מצויה ברחוב __________ ב_________ והידועה כחלק (רבע) בחלקה _________ בגוש _________.

הקדמה:

1.
א.
המבקשת והמשיב נישאו זל"ז כדמו"י ביום ______________ והינם אזרחי המדינה ותושביה.


ב.
מנשואי הצדדים נולדו להם ________ בנות - _________ בנות בגירות והתובעות 2 ו-3 המצויות כיום בחזקת אימן המבקשת.

המשבר בין הצדדים:

2.
מאז נישאו הצדדים ידעו חייהם המשותפים עליות ומורדות כאשר המשיב נטל לעצמו את מלוא הסמכויות בבית, דיקטטור של ממש, על פיו ישק דבר, מבלי להיוועץ בכלל במבקשת, והמבקשת היטתה שכמה לסבול ועשתה עצמה כאסקופה נדרסת בלית ברירה.


למען שלום בית ומתוך רצון לשמור על שקט ולגדל את הבנות החרישה המבקשת וסבלה היא את התנהגותו של המשיב אשר לא ידע להעריך את מאמציה כלפיו, כלפי הבנות וכלפי מערכת הנישואין שלהם.

3.
המבקשת הקדישה את מלוא זמנה ומרצה לגידול הבנות, לטיפול בבעל, לטיפול בבית, ורק לאחר שהבנות גדלו יכולה היתה לצאת לעבודה כאשר היא ממשיכה כמובן במקביל לטפל בבנות, בבעל ובבית, מעבר לכוחותיה ובמסירות יוצאת-דופן ממש. 

4.
א.
במשך שנים עבד המשיב מחוץ לבית שעות רבות והמבקשת עשתה לבדה את כל הכרוך בגידול הבנות וכן ניהלה את משק הבית כמעט ללא עזרה מצד הבעל, תוך שהיא מבצעת את כל מלאכות הבית.


ב.
בד-בבד עם היותה עקרת בית במשרה מלאה, תרמה המבקשת אף היא לקופה המשפחתית, כאשר בשנים האחרונות היתה עובדת במקום עבודה מסודר.


ג.
יוצא, איפוא, כי לאורך כל תקופת הנישואין הקדישה המבקשת את כל כוחה ומשאביה לבית, תוך שהיא תורמת לקופה המשפחתית מחד ודואגת לגידול חינוך וטיפול בבני המשפחה, לרבות המשיב מאידך.

5.
במשך כל שנות הנישואין היתה המבקשת שותפה מלאה לביסוס התא המשפחתי, הן כלכלית בעבודתה מחוץ לבית כאמור לעיל והן בניהול משק הבית וגידול הבנות.
6.
בשנים האחרונות החל המשיב להתנכר יותר ויותר למבקשת, ועשה בבית ככל העולה על רוחו. המשיב החליט לבצע שיפוצים מקיפים בביתם של הצדדים, וזאת במקביל לחתונתה של _______________, בתם הגדולה של הצדדים. המשיב לא נועץ כלל במבקשת לגבי עצם השיפוצים, המבקשת התחננה אל המשיב כי אין להם אפשרות כלכלית לבצע שיפוצים במקביל לחתונת הבת, אולם ללא הועיל, המשיב עשה כרצונו. זאת כאשר המשיב נוהג היה לומר למבקשת "אין כסף". יתירה מזו, המשיב לא דאג לסידור מגורים חלופי למבקשת ולבנות, והמבקשת התחננה לאימו של המשיב שתאפשר לה ולבנות ללון אצלה, וזו בקושי הסכימה לקבלן ל_________ ימים, מבלי שהמשיב משתדל כלל אצל אימו למען המבקשת והבנות.


המשיב רכש שולחן לבית בסכום של _________ ש"ח מבלי לשאול את המבקשת. המבקשת התלוננה בפניו מדוע רכש שולחן כה יקר כשהוא אומר לה כל הזמן "אין כסף". 


המשיב יצר מוקדי חיכוך במשפחה, סרב לארח את בתה הנשואה הטריה ובעלה לשבתות, ובאופן מניפולטיבי גרם לניתוק מוחלט בין המבקשת לבתה הבכורה __________ ובעלה במשך שנה שלמה.

נישואי הבעל לאישה אחרת בעודו נשוי למבקשת:

7.
פשר ההחרפה ביחסו המזלזל והמשפיל של המשיב כלפי המבקשת התברר לה עת גילתה כי המשיב נתן עינו באחרת, ונטש את המבקשת לטובתה. יצויין כי כבר ביום ___________ עזב המשיב את הבית ואמר שהוא נוסע ל__________ לקברי צדיקים. מאז לא שב המשיב לגור בבית. המשיב עבר להתגורר עם חברתו, אשר עימה אף ערך טקס נישואין פרטי כאמור להלן. 

8.
לא זו בלבד, המשיב, אשר עודנו נשוי למבקשת, ערך טקס נישואין פרטי עם בחירת ליבו הנוכחית, והתחתן איתה על פני המבקשת, ועוד טרם הותרו קשרי הנישואין בינו לבין המבקשת, תוך שהמשיב מבצע למעשה עבירה פלילית של ביגמיה ועובר על חדר"ג ותקנות הרבנות הראשית. המשיב חי עם האישה השניה כזוג נשוי בפרהסיא, הוא מציג עצמו ברבים כנשוי לאותה אישה, תוך שהוא גורם למבקשת לעלבון ולהשפלה שאין כדוגמתם.


יתר-על-כן, עובדות אלה אותן ניסה הבעל להכחיש בדיון בפני כב' בית-הדין ביום ___________, הודה בהן הבעל מפורשות בבית-המשפט לענייני משפחה שם הצהיר:

"היא סילקה אותי מהבית ואכן אני מעדתי. הכנסתי אותה להריון, את החברה שלי, כביכול האישה שלי, והיא הובילה אותי ואני נפלתי, אך לא שזה היה מכוון."


מצ"ב פרוטוקול הדיון בין הצדדים בבית-המשפט לענייני משפחה ב-תמ"ש ___________ מיום __________ ומסומן נספח "א".

נספח "א"


יצויין כי הילד של המשיב ומאהבתו כבר נולד וכבר התקיים טקס ברית המילה, בו נכח המשיב והשתתף כאבי הילד לכל דבר ועניין.

9.
זאת ועוד. המשיב חדל לזון את התובעות והינו מתעלם מהן כליל. יתר-על-כן, לצדדים חשבון בנק משותף שבפועל פעל בו המשיב בלבד, ולמעשה אף לא הרשה למבקשת לפעול בחשבון. המשיב הביא את החשבון ליתרת חובה של כ________ ש"ח, והוא מתעלם מכך ומסרב לכסות את יתרת החוב.

ההתעללות הנפשית במבקשת:

10.
מעשיו של המשיב כאמור לעיל, ובפרט נטישתו את המבקשת ונישואיו עם אישה אחרת בעוד הצדדים נשואים זל"ז, גרמו למבקשת למשבר נפשי קשה וממושך, ליאוש, ללחץ וחרדה בלתי-פוסקים, להתפרצויות בכי וכד'. בנוסף גרם המשיב למשבר לבנות הצדדים, ולמשבר ביחסים בין הבנות למבקשת, אשר התבטא בין היתר בעזיבת הבית על-ידי הבנות, חיכוכים ומריבות, עד כדי התערבות של לשכת הרווחה. המבקשת היתה נתונה בחוסר אונים ובמשבר קשה זה תקופה ארוכה מאוד כאשר בעלה מתהולל לעיני כל והיא איננה יודעת אנה תוליך את חרפתה, שהיא למעשה חרפתו של הבעל. המבקשת שומרת על זכותה להרחיב בעניין זה, לרבות בדיון בפני כב' בית-הדין.

11.
לאחרונה, החלה המבקשת מתאוששת ומתחזקת בעזרתם של בני משפחתה ובא-כוחה אשר התגייסו לסייע לה להיחלץ מן המצר, ובלית ברירה היא מסכימה ואף מבקשת את גירושי הצדדים, דבר שלא חלמה שיקרה לה, ואשר הוא בעיניה התנפצות של חלומה היקר ביותר – חיי המשפחה השלימה והתקינה. 

עילות הבקשה :

12.
לאחרונה, ולאחר תקופה כה ארוכה מאז עזב המשיב את הבית, הופיע המשיב ביום בהיר אחד בבית הצדדים, כשאליו מתלווים שוטרים, והודיע כי החליט להתגורר בבית, וכי יגיע הביתה בכל מועד שייראה לו, וכי גם המבקשת היא אשתו בנוסף על האישה האחרת שנשא. לאחר שהשוטרים עזבו את המקום, המשיב אף החל לצעוק ולאיים על המבקשת כי יהרוג אותה ו-"יראה לה מה זה" תוך שהוא מתרברב כי המשטרה תומכת בו ואף הגיעה איתו לבית.

13.
מעשה זה של המשיב לא נועד אלא למרר את חייה של המבקשת עוד יותר, ויתירה מזו, המבקשת חוששת מאוד לשלומה ולבטחונה לאור הצהרותיו המתריסות של המשיב כי גם היא עדיין אשתו וכי המשיב עלול לפגוע בה ואין מושיע לה.

למותר לציין כי למשיב אין מה לחפש בבית חוץ מאשר פרובוקציות והתעללות במבקשת, ובפרט לאור ההליכים המשפטיים בין הצדדים ומשנוכח לדעת כי יש דין ויש דיין.

העתירה:

14.
הבקשה מתבקשת במעמד צד אחד שכן היה ויוודע למשיב דבר הגשת הבקשה עלול הוא לפגוע באופן מיידי במבקשת, וחיוני להוציא הצו במעמד צד אחד פן יבולע למבקשת כאמור.

15.
לאור האמור מתבקש כב' בית-הדין להורות כמבוקש בראש הבקשה.

16.
תצהיר המבקשת מצורף לתמיכה בבקשה.

17.
מן הדין ומן הצדק להיעתר לבקשה.






_________________




__________, עורך-דין






בא-כוח המבקשת

